 2 Ihe E Mere 13  Ọ bụ nafọ nke iri na asatọ nke ọchịchị Eze Jeroboam ka Abaịja malitere ịchị Juda.Afọ atọ ka ọ chịrị na Jeruselem; aha nne ya bụ Mịkaya, nwa Yurayel onye Gibia. Agha dakwara netiti Abaịja na Jeroboam.Abaịja wee chịrị narị puku ndị agha anọ bụ ndị dike a họrọ ahọ buo agha. Jeroboam wee chịrị narị puku dimkpa asatọ bụ ndị dike a họrọ ahọ. O wee hazie ha nusoro ma buso ya agha.Abaịja wee guzoro nUgwu Zemareyim, nke dị nógbè Ifrem bụ ugwu ugwu, wee sị: Geenụ m ntị, Jeroboam na Izrel dum.Ọ bụ na unu ekwesịbeghị ịmata na Jehova bụ Chineke Izrel sitere nọgbụgba ndụ nnu nye Devid na ụmụ ya alaeze ka ha na-achị Izrel ruo mgbe ebighị ebi?Jeroboam nwa Nibat, bụ onye na-ejere Sọlọmọn nwa Devid ozi, wee bilie nupụrụ onyenwe ya isi.Ndị ikom na-enweghị ihe ha na-arụ, bụ ndị na-abaghị nihe, wee sonyere ya. Nikpeazụ, ike ha karịrị nke Rehoboam nwa Sọlọmọn, mgbe Rehoboam ka bụ nwata obi na-esighị ike, o nweghị ike iguzogide ha.Ugbu a, unu na-eche echiche imegide alaeze Jehova nke dị naka ụmụ Devid, ebe unu bụ nnukwu ìgwè mmadụ ma nwee ụmụ ehi ọlaedo Jeroboam meere unu ka ha bụrụ chi.Ọ bụ na unu achụpụbeghị ndị nchụàjà Jehova, bụ ụmụ Erọn, na ndị Livaị, ọ bụ na unu adịghị emere onwe unu ndị nchụàjà dị ka ndị ala ọzọ? Onye ọ bụla nke bịara mee onwe ya onye nchụàjà site niweta nwa oké ehi na ebule asaa, ya aghọọ onye nchụàjà nke ihe ndị na-abụghị chi.Ma anyị onwe anyị, ọ bụ Jehova bụ Chineke anyị, anyị ahapụghị ya; ndị nchụàjà, bụ ụmụ Erọn, na-ejere Jehova ozi, ndị Livaị na-arụkwa ọrụ ha.Ha na-esurekwara Jehova àjà nsure ọkụ nakwa ihe nsure ọkụ na-esi ísì ụtọ kwa ụtụtụ na mgbede; achịcha ndị e doro nusoro dịkwa nelu tebụl e ji ọlaedo a na-agwaghị agwa rụọ, e nwekwara ihe ndọba oriọna e ji ọlaedo rụọ na oriọna ha maka ịmụnye ọkụ kwa mgbede; nihi na anyị na-erubere Jehova bụ Chineke anyị isi, ma unu ahapụwo ya.Ma, lee! ọ bụ ezi Chineke bụ onyeisi anyị, tinyere ndị nchụàjà ya, anyị jikwa opi mgbaàmà ndị anyị ga-eji fụọ opi agha megide unu. Ụmụ Izrel, unu ebusola Jehova bụ Chineke nna nna unu hà agha, nihi na unu agaghị enwe ihe ịga nke ọma.Ma Jeroboam zipụrụ ndị agha ka ha gaa zoo nazụ ha, ha wee nọrọ ndị Juda nihu, ndị agha ahụ zoro ezo anọrọkwa ha nazụ.Mgbe ndị Juda tụgharịrị, lee, e si nihu na azụ na-ebuso ha agha. Ha wee malite itiku Jehova, ka ndị nchụàjà nọ na-afụsi opi ike.Ndị ikom Juda wee malite iti mkpu agha. O wee ruo na mgbe ndị ikom Juda tiri mkpu agha, ezi Chineke meriri Jeroboam na Izrel dum nihu Abaịja na ndị Juda.Ụmụ Izrel wee si nihu Juda gbaa ọsọ. Chineke wee nyefee ha naka ha.Abaịja na ndị ya wee sụọ ha akwụ; narị puku ndị ikom ise a họrọ ahọ bụ ndị Izrel e gburu egbu wee daa.E wee si otú a weda ndị Izrel ala noge ahụ, ma ụmụ Juda meriri ha nihi na ha dabeere nebe Jehova bụ Chineke ndị nna nna ha nọ.Abaịja wee chụrụ Jeroboam na-aga wee nara ya obodo dị iche iche, Betel na obodo nta ya niile, na Jeshana na obodo nta ya niile, na Ifren na obodo nta ya niile.Ike adịkwaghị Jeroboam nụbọchị Abaịja; kama Jehova tiri ya ihe otiti, o wee nwụọ.Abaịja wee na-esiwanye ike. Ka oge na-aga, ọ lụrụ ụmụ nwaanyị iri na anọ, o wee mụọ ụmụ nwoke iri abụọ na abụọ na ụmụ nwaanyị iri na isii.Ma ihe ndị ọzọ metụtara Abaịja, ọbụna ụzọ ya na ihe ndị o kwuru, e dere ha nakwụkwọ nkọwa Ido onye amụma. 